cyanic-selkie/wikianc huggingface dataset:
เทศบาลตำบลหนองบัวบาน
เทศบาลตำบลหนองบัวบาน เป็นเทศบาลตำบลแห่งหนึ่งในอำเภอหนองวัวซอ จังหวัดอุดรธานี ครอบคลุมพื้นที่ตำบลหนองบัวบานทั้งตำบล และตำบลหนองวัวซอ (เฉพาะนอกเขตเทศบาลตำบลหนองวัวซอ) เป็นพื้นที่ที่มีชาติพันธุ์ซึ่งมีเอกลักษณ์เป็นของตัวเอง แตกต่างจากพื้นที่อื่นในอำเภอหนองวัวซอ เช่น ภาษาในการพูด จะพูดสำเนียงภาษาคล้ายทางภาคเหนือของประเทศลาว จังหวัดเลย และเพชรบูรณ์
ประวัติ
ตำบลหนองบัวบาน บ้านหนองบัวบาน มีบรรพบุรุษอยู่ที่แขวงไชยบุรีและแขวงหลวงพระบาง ประเทศลาว ได้อพยพมาตั้งถิ่นฐานบริเวณบ้านผาน้อย - บ้านโคกมน อำเภอวังสะพุง จังหวัดเลย ได้ทำการเดินทางมาค้าขายระหว่างจังหวัดอุดรธานีและจังหวัดเลย มาพบลำห้วยซึ่งเป็นแหล่งอุดมสมบูรณ์ ในช่วงเวลานั้นจังหวัดเลยเกิดความแห้งแล้งมากมาเป็นเวลา 7 ปี ผู้คนอดอยากกินหัวมันหัวกลอยแทนข้าว ขุนศรีวงษาบ้านโคกมน จึงได้ชวนลูกหลานอพยพเดินทางมาอยู่ที่หนองบัวบาน เป็นหนองน้ำที่มีดอกบัวบานสพรั่งจึงตั้งชื่อว่า "บ้านหนองบัวบาน" ใน พ.ศ. 2462 บ้านหนองบัวบานในอดีตเป็นป่าดงพงลึกมากมีสัตว์ป่านานาชนิดมากมาย บ้านหนองบัวบาน ในอดีตนั้นเคยมีกลุ่มแนวร่วมคอมมิวนิสต์ด้วย
ตระกูลผู้ร่วมก่อตั้งบ้านหนองบัวบาน ได้แก่ เวชบรรพต ศรีบุญเรือง มีจินดา และยอดคีรี
ภูมิศาสตร์
เทศบาลตำบลหนองบัวบานตั้งอยู่ทางทิศตะวันตกของจังหวัดอุดรธานี และตั้งอยู่ทางทิศตะวันออกเฉียงเหนือของอำเภอหนองวัวซอ มีขนาดพื้นที่ทั้งหมด 106.368 ตารางกิโลเมตร หรือ 66,480 ไร่ แบ่งออกเป็นพื้นที่ตำบลหนองบัวบาน จำนวน 9 หมู่บ้าน เนื้อที่ 78.368 ตารางกิโลเมตร หรือ 48,980 ไร่ และพื้นที่บางส่วนของตำบลหนองวัวซอ (5 หมู่บ้าน) เนื้อที่ 28 ตารางกิโลเมตร หรือ 17,500 ไร่
ภูมิประเทศเป็นที่ราบรุ่มลักษณะเป็นเอ่งน้ำ เนื่องจากมีคูเขื่อนห้วยหลวงล้อม หน้าฝนมีน้ำท่วมขัง เหมาะแก่ทำการประมง และการเกษตร ส่วนด้านทิศตะวันออกเฉียงเหนือดอนติดเขตทหาร
เขตการปกครอง
จำนวนหมู่บ้านในเขตเทศบาลตำบลหนองบัวบาน ทั้งหมดจำนวน 14 หมู่บ้าน
ประชากร
ในเขตเทศบาลตำบลหนองบัวบาน จำนวน 14 หมู่บ้าน
การขนส่ง
เขตเทศบาลตำบลหนองบัวบานมีทางหลวงแผ่นดินหมายเลข 210 ตัดผ่าน การเดินทางเข้าสู่ตำบลสามารถเดินทางจากเทศบาลนครอุดรธานี โดยเส้นทางอุดรธานี–หนองบัวลำภู (ทางหลวงแผ่นดินหมายเลข 210) ระยะทางประมาณ 22 กม. ส่วนมากถนนที่ใช้ในหมู่บ้านของตำบลหนองบัวบานจะเป็นคอนกรีต
แคว้นโอแวร์ญ
โอแวร์ญ (Auvergne) เป็นอดีตแคว้นในประเทศฝรั่งเศส (ปัจจุบันเป็นส่วนหนึ่งของแคว้นโอแวร์ญ-โรนาลป์) ตั้งอยู่บริเวณกลางประเทศฝรั่งเศสเยื้องลงมาทางทิศใต้ ทิศเหนือติดกับแคว้นซ็องทร์-วาลเดอลัวร์และแคว้นบูร์กอญ ทิศตะวันตกติดกับแคว้นลีมูแซ็ง ทิศตะวันออกติดกับแคว้นโรนาลป์ ส่วนทางทิศใต้ติดกับแคว้นมีดี-ปีเรเนและแคว้นล็องก์ด็อก-รูซียง
วอลเลย์บอลชายในโอลิมปิกฤดูร้อน 2020
การแข่งขันวอลเลย์บอลชายในโอลิมปิกฤดูร้อน 2020 จะจัดขึ้นเป็นครั้งที่ 15 ของการแข่งขันโอลิมปิกฤดูร้อน จัดขึ้นโดยสหพันธ์วอลเลย์บอลระหว่างประเทศ (เอฟไอวีบี) ร่วมกับคณะกรรมการโอลิมปิกสากล (ไอโอซี) มีกำหนดจัดขึ้นที่โตเกียว ประเทศญี่ปุ่น ระหว่างวันที่ 24 กรกฎาคมถึง 7 สิงหาคม ค.ศ. 2021 เดิมมีกำหนดจะจัดขึ้นตั้งแต่วันที่ 25 กรกฎาคมถึง 8 สิงหาคม ค.ศ. 2020 แต่เนื่องจากการระบาดทั่วของโควิด-19 และคณะกรรมการจัดการแข่งขันโตเกียว 2020 ประกาศเมื่อวันที่ 24 มีนาคม 2020 ว่าโอลิมปิกฤดูร้อน 2020 จะเลื่อนออกไปเป็นปี ค.ศ. 2021
การแบ่งกลุ่ม
การจับสลากแบ่งกลุ่มจะใช้วิธีสลับฟันปลาจากอันดับโลกเอฟไอวีบี ณ วันที่ 15 ตุลาคม ค.ศ. 2019 เอฟไอวีบีให้สิทธิ์เจ้าภาพอยู่ในกลุ่มเอโดยไม่ต้องคำนึงถึงอันดับโลก ตัวเลขในวงเล็บเป็นลำดับจากอันดับโลกยกเว้นประเทศเจ้าภาพที่อยู่ในอันดับ 10 การแบ่งกลุ่มได้รับการยืนยันจากสหพันธ์วอลเลย์บอลระหว่างประเทศ เมื่อวันที่ 31 มกราคม ค.ศ. 2020
การตัดสินลำดับจากผลการแข่งขัน
แมตช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แข่งขัน 3–2 ทีมที่ชนะจะได้ 2 คะแนน ทีมที่แพ้ได้ 1 คะแนน
รางวัล
หลังพิธีมอบรางวัล ดรีมทีมโอลิมปิกโตเกียว 2020 ได้ประกาศดังนี้
พระมหาวีระ
พระมหาวีระ หรือ นิครนถนาฏบุตร เป็นศาสดาของศาสนาเชน และตีรถังกรพระองค์ที่ 24 ประสูติก่อนคริสต์ศักราช 599 ปี ในวันที่ประสูติสมาชิกในครอบครัวได้มารวมตัวกันในงานเลี้ยงที่ยิ่งใหญ่ บิดาของเขาได้กล่าวว่า ครอบครัวของเราได้รับความผาสุกและความดีงามตั้งแต่แม่ของมหาวีระได้ตั้งครรภ์และทั้ง 2 นั้นได้ตั้งชื่อลูกที่เกิดมาว่า วรรธมานะ แปลว่า ความเพิ่มพูน หรือผู้ที่เจริญ แต่ว่าบรรดาสานุศิษย์ของมหาวีระได้เรียกว่า มหาวีระและพวกเขาได้อ้างว่าชื่อนี้คือชื่อที่บรรดาเทพเจ้าเรียกกัน ความหมายคือ ผู้ชนะที่ยิ่งใหญ่ มหาวีระนั้นเป็นลูกคนที่ 2 เขาได้ใช้ชีวิตในช่วงแรกๆอยู่ในอ้อมกอดของบิดามารดา ได้รับความสุขสบายอย่างมากมายโดยมีคนรับใช้อำนวยความสะดวกให้แก่เขา มหาวีระนั้นเป็นผู้ที่ยกย่องให้เกียรติ ต่อบิดามารดาอย่างมาก ต่อมาเมื่อเติบใหญ่ขึ้น ได้สมรสกับหญิงคนหนึ่งและมีลูกสาวหนึ่งคน มหาวีระนั้นได้ใช้ชีวิตอย่างสุขสบายเพราะว่าเขานั้นเป็นลูกชายเจ้าเมือง บ้านของบิดาของเขานั้นเป็นที่เยี่ยมเยือนของบรรดานักบวชและพระ ทุกๆครั้งที่บรรดานักบวชได้ไปเยี่ยมเยือน พวกเขาเหล่านี้จะได้รับการต้อนรับอย่างดีและสมเกียรติ และมหาวีระก็จะไปนั่งฟังคำสอนจากพวกเขาเหล่านี้ ซึ่งทำให้เขานั้นประหลาดใจในคำสอนเหล่านั้นและตัวเขาเองนั้นมีความปรารถนาที่จะติดตามพวกนักบวชเหล่านี้ แต่เพราะความรักที่มีให้กับบิดามารดาได้มายับยั้งเขาจากการทำให้บรรลุตามความปรารถนา โดยเขารู้ดีว่าท่านทั้ง 2 นั้นไม่ต้องการให้ มหาวีระอยู่ในหนทางของนักบวช
ภายหลังจากที่บิดาของเขาได้เสียชีวิตพี่ชายคนโตได้ขึ้นปกครองเมืองแทนบิดาของเขา หลังจากที่พี่ชายเขานั้นขึ้นปกครองเมืองได้ 1 ปีเต็มมหาวีระนั้นได้ขออนุญาตพี่ชายเพื่อที่จะเป็นนักบวช พี่ชายก็อนุญาตตามคำขอ ดังนั้นเองเขาก็เริ่มถอดเครื่องแต่งกายของเขาพร้อมกับสวมเครื่องแต่งกายของนักบวช ต่อมาเขาก็เริ่มลดอาหารและเครื่องดื่มให้น้อยลงและใช้ชีวิตอยู่กับปัจจัยยังชีพที่เล็กน้อย หลังจากนั้น 13 เดือนต่อมาเขาก็เปลือยกาย แท้จริงมหาวีระได้บรรลุถึงขั้นหนึ่ง เขาได้ขจัดกิเลสต่างๆออกจากตัวเขาจนหมดสิ้น ไม่มีความอาย ไม่มีความเจ็บปวด ไม่มีความดีใจหรือเสียใจ เขายังคงฝึกฝนการบำเพ็ญตนเป็นระยะเวลาถึง 12 ปีด้วยกัน หลังจากบรรลุถึงขั้นนี้แล้วเขาก็เริ่มต้นขั้นใหม่ คือการเรียกร้องไปสู่แนวทางของเขา เขาเริ่มต้นจากครอบครัว ญาติใกล้ชิดตลอดจนประชาชนในเมืองของเขา  พวกเขาเหล่านี้ได้ให้การตอบรับแนวทางของมหาวีระเป็นอย่างดี เขายังคงประกาศแนวทางของเขาจนถึงอายุ 72 ปี และเขาก็ได้ไปพำนักอยู่ที่เมืองๆ หนึ่งชื่อว่า บานบุรี (อ่านตามภาษาอาหรับ) เขานั้นได้เทศนาธรรม 555 ครั้งและได้ตอบคำถามถึง 36คำถามที่ไม่เคยถูกถามมาก่อนเลยภายหลังจากนี้ได้ไม่นานใน พ.ศ. 16 มหาวีระได้เสียชีวิตอย่างสงบคนเดียวโดยไม่มีผู้ใดอยู่พร้อมกับท่านเลย
สังคายนาวาติกันครั้งที่สอง
สังคายนาวาติกันครั้งที่สอง (Concilium Oecumenicum Vaticanum Secundum) เป็นสภาสังคายนาสากลครั้งที่ 21 ที่คริสตจักรโรมันคาทอลิกจัดขึ้น โดยมีจุดประสงค์เพื่อปรับตัวศาสนจักรให้เข้ากับโลกสมัยใหม่ สังคายนาครั้งนี้สันตะสำนักดำเนินการจัดขึ้นที่มหาวิหารนักบุญเปโตรในนครรัฐวาติกัน ตามรับสั่งของสมเด็จพระสันตะปาปายอห์นที่ 23 เมื่อวันที่ 11 ตุลาคม ค.ศ. 1962 มาสิ้นสุดในวันที่ 8 ธันวาคม ค.ศ. 1965 ในสมณสมัยสมเด็จพระสันตะปาปาปอลที่ 6
ในปัจจุบันนี้ หลายคริสตจักรที่ไม่ได้ร่วมสามัคคีธรรมกับคริสตจักรโรมันคาทอลิกยังคงตั้งข้อสงสัยต่อการจัดสังคายนาครั้งนี้ว่าเป็นสิ่งเหมาะสมหรือไม่ โดยเฉพาะชาวคาทอลิกฝ่ายประเพณีนิยมที่ถือว่าผลของการปฏิรูปศาสนจักรให้ทันสมัยนแบบนี้นำไปสู่ผลเสียหลายประการ และยังละเลยธรรมเนียมประเพณ๊ของศาสนจักรคาทอลิกที่ยึดถือกันมาตั้งแต่ก่อนปี ค.ศ. 1962
ดับเบิลยูดับเบิลยูอี สแมคดาวน์
ดับเบิลยูดับเบิลยูอี สแมคดาวน์ เป็นรายการโทรทัศน์ที่เกี่ยวกับมวยปล้ำอาชีพ ของ เวิลด์เรสต์ลิงเอ็นเตอร์เทนเมนต์ (WWE) เดิมนับตั้งแต่การเปิดตัวในปี ค.ศ. 1999 รายการ SmackDown ได้เคยออกอากาศในทุกคืนวันพฤหัสบดี แต่ในคืนวันที่ 9 กันยายน ค.ศ. 2005 ได้ทำการย้ายเวลาไปอยู่ในคืนวันศุกร์แทน รวมเวลาฉาย กว่า 10 ปี โดยที่ค่าย SmackDown ในปัจจุบันเป็นหนึ่งในสามรายการหลักของ WWE โดยมีรายการอื่นคือ รอว์ และ ดับเบิลยูดับเบิลยูอี เอ็นเอ็กซ์ที
โดยรายการสแมคดาวน์ นั้นจะทำการถ่ายทอดสดรายการในวันศุกร์สำหรับในประเทศไทย จะออกอากาศผ่านการถ่ายทอดสดจากประเทศสหรัฐอเมริกาในทุกวันเสาร์ เวลา 7.00 น. - 9.00 น. ทางช่อง 3BB Sport One
ประวัติ
SmackDown! (ชื่อเดิม) ได้ออกอากาศครั้งแรกเมื่อวันที่ 26 เมษายน ค.ศ. 1999 ทางช่อง UPN
ซี. เอส. ลิวอิส
ไคลฟ์ สเตเปิลส์ ลิวอิส (Clive Staples Lewis; 29 พฤศจิกายน ค.ศ. 1898 — 22 พฤศจิกายน ค.ศ. 1963) หรือรู้จักในนาม '''ซี.เอส. ลิวอิส''' เป็นนักเขียนที่เป็นที่รู้จักจากวรรณกรรมชุดตำนานแห่งนาร์เนีย ซึ่งได้แปลเป็นภาษาต่างๆ มากกว่า 30 ภาษา และมียอดขายรวมทั่วโลกไปแล้วมากกว่า 100 ล้านเล่ม
ลิวอิสเกิดที่เบลฟัสต์ ประเทศไอร์แลนด์ สำเร็จการศึกษาจากมหาวิทยาลัยออกซฟอร์ด และได้เป็นอาจารย์ที่วิทยาลัยแม็กดาเลน ออกซฟอร์ด เป็นเวลาเกือบสามสิบปี เขาเป็นสหายสนิทของเจ. อาร์. อาร์. โทลคีน ผู้แต่งเดอะลอร์ดออฟเดอะริงส์ด้วย ทั้งสองเป็นอาจารย์ที่มหาวิทยาลัยออกซฟอร์ด เป็นนักวิชาการรุ่นใหม่ที่มีบทบาทในการปฏิรูปหลักสูตรภาษาอังกฤษในมหาวิทยาลัย และเป็นกลุ่มผู้ก่อตั้งชมรมอิงคลิงส์ในยุคเริ่มต้น ต่อมาเขาจึงได้มาเป็นศาสตราจารย์ที่มหาวิทยาลัยเคมบริดจ์ ในตำแหน่ง Professor of Medieval and Renaissance Literature (ศาสตราจารย์ด้านวรรณกรรมยุคกลางและยุคเรเนสซองส์) คนแรกของมหาวิทยาลัยเคมบริดจ์
นอกจากเรื่องชุดนาร์เนียแล้ว ลิวอิสเขียนหนังสือเกี่ยวกับหลักความเชื่อทางศาสนา ผลงานวิชาการ และบทกวีหลายเล่ม เช่น The Pilgrim's Regress (1933) The Allegory of Love (1936) Out of the Silent Planet (1938)
แรงบันดาลใจ
ในวัยเด็กลิวอิสชอบฟังเทพนิยาย นิทานเกี่ยวกับเทพปกรณัมต่างๆ ซึ่งพี่เลี้ยงชาวไอริชของเขาได้เล่าให้ฟัง โดยลิวอิสได้กล่าวว่าแรงบันดาลใจในการแต่งนิยายเรื่องตู้พิศวงนั้นเกิดเป็นภาพอยู่ในสมองของเขาตั้งแต่อายุสิบหกปี ในช่วงระหว่างสงครามโลกครั้งที่สอง เมื่อเด็กในกรุงลอนดอนต้องอพยพลี้ภัยไปยังชนบท มีเด็ก 4 คนได้ถูกจัดให้มาพักอยู่ในบ้านของเขา เขาจึงเริ่มเขียนเรื่องขึ้นเรื่องหนึ่งให้เด็กเหล่านั้นอ่าน เริ่มต้นเรื่องด้วยเด็ก 4 คนชื่อ แอนน์ มาร์ติน โร้ส และปีเต้อร์ ซึ่งถูกส่งออกจากเมืองหลวง เพราะต้องหลบภัยทางอากาศ แต่หลังจากนั้นหลายปีเขาจึงนำมาเขียนใหม่โดยเปลี่ยนชื่อเด็ก 4 คนนั้นเป็น ปีเต้อร์ ซูซาน เอ็ดมันด์ และลูซี่ เด็กทั้ง 4 คนเข้าไปในอีกโลกหนึ่ง ซึ่งเขาตั้งชื่อว่านาร์เนีย
นาร์เนีย
นิยายชุดนาร์เนียของลิวอิสมีทั้งหมด 7 เล่ม เมื่อตีพิมพ์ตอนแรก ตู้พิศวง ในปี ค.ศ. 1950 ก็ได้รับความนิยมอย่างมาก หากภาพยนตร์มหันตภัยแห่งแหวนคือเรื่องราวสำหรับผู้ใหญ่แล้ว นาร์เนียคงเป็นเรื่องราวสนุกสนานสำหรับเด็กอย่างแน่นอน โดยผสมผสานคติทางศาสนาคริสต์ได้ลงตัวสุดแยบยล ต่างจากนิทานชาดกซึ่งมักจะสรุปทุกสิ่งยัดเยียดต่อผู้อ่านและผู้ชมอย่างโจ่งแจ้ง
การสื่อสารเชิงสัญลักษณ์คล้ายใน พ่อมดแห่งออซ โดยแสดงออกถึงความไร้เดียงสาของเด็กซึ่งถูกผู้ใหญ่ทอดทิ้ง ต้องการหลีกหนีโลกแห่งความจริงอันโหดร้ายไปผจญภัยในดินแดนแห่งจินตนาการ และสื่อสารให้เห็น ความดี-ความชั่ว ผ่านตัวละคร,สรรพสัตว์ สุดท้ายพวกเด็กๆ ก็จะสับสนกับการตัดสินใจกลับสู่โลกปัจจุบันอันน่าเบื่อหน่าย หรือจะอยู่ต่อในดินแดนมหัศจรรย์ที่พวกเขากลายเป็นวีรบุรุษ
กีฬาฟันดาบในโอลิมปิกฤดูร้อน 1992
การแข่งขันฟันดาบในโอลิมปิกฤดูร้อน 1992 เป็นการแข่งขันกีฬาฟันดาบในกีฬาโอลิมปิกฤดูร้อนครั้งที่ 25 ที่เมืองบาร์เซโลนา ประเทศสเปน ระหว่างวันที่ กรกฎาคม -  สิงหาคม พ.ศ. 2539 จัดขึ้นที่สนาม ซึ่งการแข่งขันกีฬาฟันดาบครั้งนี้มีการแข่งขันทั้งหมด 8 รายการ คือ ประเภททีมชาย 6 รายการ และประเภททีมหญิง 2 รายการ โดยมีนักกีฬาเข้าร่วมแข่งขัน คน จาก  ประเทศ
ซอฮย็อน
ประวัติ
ซอ จู-ฮย็อน เกิดวันที่ 28 มิถุนายน ค.ศ. 1991 ซึ่งนับถือศาสนาคริสต์ นิกายโรมันคาทอลิก เธอเข้าศึกษาที่โรงเรียนมัธยมปลายแทย็อง (대영고등학교) จากนั้นได้เทียบโอนย้ายไปยัง โรงเรียนศิลปะมัธยมปลายช็อนจู (전주예술고등학교) และปัจจุบันจบการศึกษาระดับอุดมศึกษาในสาขาการแสดง มหาวิทยาลัยทงกุก
โอเปิล ซาฟิร่า
รุ่นที่ 1 (พ.ศ. 2542-2548)
โอเปิล ซาฟิร่า รุ่นที่ 1 เริ่มผลิตในปี พ.ศ. 2542 โดยเริ่มจัดแสดงเป็นรถต้นแบบในงานแฟรงเฟิร์ทมอเตอร์โชว์ปี พ.ศ. 2540 ใช้ชื่อว่า Zafira A โดยใช้แพลตฟอร์มร่วมกับโอเปิล แอสตร้า รุ่น Astra G แบบ T-Body ซาฟิร่ารุ่นนี้มีเครื่องยนต์เบนซิน 1.6 ,1.8 ,2.0 และ 2.2 ลิตร และเครื่องยนต์ดีเซลรุ่น 2.0 และ 2.2 ลิตร ระยะฐานล้อ 2,694 มม. ความยาว 4,317 มม. ความกว้าง 1,742 มม. ความสูง 1,684 มม. และน้ำหนัก 1,320-1,560 กก. มีฐานการประกอบอยู่ที่ประเทศเยอรมนี ,โปแลนด์ ,ไทยและบราซิล
ในประเทศไทย ซาฟิร่ารุ่นนี้เปิดตัวเมื่อปี พ.ศ. 2543 ทำตลาดโดยใช้แบรนด์เชฟโรเลต โดยเป็นรถประกอบในประเทศไทย ถือเป็นการนำเอาตลาดรถ MPV กลับมาบุกเบิกตลาดอีกครั้ง หลังจากที่มี มิตซูบิชิ สเปซ วากอน เข้ามาทำตลาดในช่วงสั้นๆ ก่อนหน้านั้น โดยได้รับความนิยมมาก ขายได้ในระดับหลายร้อยคันต่อเดือน แม้จะไม่หวือหวานัก และส่งออกไปยังประเทศญี่ปุ่นในชื่อ ซูบารุ ทราวิค (Subaru Traviq) ทำให้มีคู่แข่งใหม่ๆ เข้ามาทำตลาดมากมาย เช่น ฮอนด้า สตรีม ,เกีย คาเรนส์และโตโยต้า วิช เป็นต้น สาเหตุที่ GM Thailand นำมาขาย เนื่องจากการเป็นตัวแทนจำหน่ายรถของ GM กับพระนครยนตรการได้สิ้นสุดลง โดยในระยะแรก GM คิดจะนำ Opel Astra มาขาย แต่น่าจะไม่สามารถแข่งกับเจ้าตลาดได้ จึงนำ Zafira เข้ามา จุดเด่นคือใช้ช่วงล่างสไตล์ยุโรป และการจัดที่นั่งแบบ Flex-7 และมีแคมเปญการตลาดออกมาเรื่อยๆ เช่น แคมเปญซูชิกับสเต็ก (ดาวน์ 0% แล้วออกรถได้ทันที) และขายมาเรื่อยๆ จนถึงปี พ.ศ. 2548
โดย Chevrolet Zafira ในประเทศไทย ได้มีการปรับตามรุ่นปีดังนี้
'''พ.ศ. 2543 พ.ศ. 2544 พ.ศ. 2545 พ.ศ. 2546 พ.ศ. 2547 พ.ศ. 2548'''
รุ่นที่ 2 (พ.ศ. 2548-พ.ศ. 2554)
โอเปิล ซาฟิร่า รุ่นที่ 2 เริ่มผลิตในปี พ.ศ. 2548 ยังคงใช้แพลตฟอร์มร่วมกับ Astra เหมือนเดิม ใช้ชื่อว่า Zafira B รุ่นนี้มีฐานการประกอบอยู่ที่ประเทศเยอรมนีและโปแลนด์ มีเครื่องยนต์เบนซิน 1.6 ,1.8 ,2.0 และ 2.2 ลิตร และเครื่องยนต์ดีเซล 1.7 และ 1.9 ลิตร ใช้เกียร์ธรรมดา 5 และ 6 สปีด และเกียร์อัตโนมัติ 4 และ 6 สปีด ระยะฐานล้อ 2,703 มม. ความยาว 4,468 มม. ความกว้าง 1,801 มม. ความสูงรุ่นปี พ.ศ. 2548-2550 อยู่ที่ 1,635 มม. และรุ่นปี พ.ศ. 2550-พ.ศ. 2554 1,645-1,670 มม.
รุ่นที่ 3 (พ.ศ. 2554-2562)
โอเปิล ซาฟิร่า รุ่นที่ 3 เริ่มผลิตในปี พ.ศ. 2554 โดยใช้ชื่อใหม่ว่า Zafira Tourer C ส่วนซาฟิร่ารุ่นเดิมจะใช้ชื่อว่า Zafira Family มีฐานการประกอบอยู่ที่ประเทศเยอรมนี เริ่มจัดแสดงในงาน Geneva Motor Show มีเครื่องยนต์ตั้งแต่ 1.4-2.0 ลิตร และได้มีการทำรุ่นที่ใช้แก๊ส CNG เป็นพลังงานทางเลือก มีเกียร์ธรรมดา 5 และ 6 สปีด และเกียร์อัตโนมัติ 6 สปีด ระยะฐานล้อ 2,760 มม. ความยาว 4,660 มม. ความกว้าง 1,820 มม. และความสูง 1,690 มม.
ประหยัด มากแสง
ประหยัด มากแสง (30 มกราคม พ.ศ. 2509 - ) หรือ โปรหมาย เป็นนักกอล์ฟชาวไทย ปัจจุบันเล่นอยู่ในเจแปน ซีเนียร์ ทัวร์ เริ่มเล่นกอล์ฟตั้งแต่อายุ 14 ปี และเล่นอาชีพตั้งแต่ พ.ศ. 2534 และได้แชมป์มาแล้ว 48 รายการ
ประหยัดเคยร่วมการแข่งขันรายการเมเจอร์ครั้งแรกในรายการบริติชโอเพน ปี 1999 และได้รับเชิญเข้าร่วมการแข่งขัน "เดอะ มาสเตอร์ส" ยูเอสมาสเตอร์ส 2008 ที่สนามออกัสตา ระหว่างวันที่ 10-13 เมษายน พ.ศ. 2551 นับเป็นคนไทยคนที่สามที่ได้ร่วมแข่งในรายการนี้ ต่อจากสุกรี อ่อนฉ่ำ (พ.ศ. 2513-14) และธงชัย ใจดี (พ.ศ. 2549)
เมื่อวันที่ 8 กันยายน พ.ศ. 2562 ประหยัดสามารถคว้าแชมป์ มารุฮาน คัพ ใน เจแปน ซีเนียร์ ทัวร์ ได้เป็นสมัยที่ 3 (เคยได้แชมป์ในปี 2016 และ 2018)
ฟุตบอลทีมชาติไทยรุ่นอายุไม่เกิน 23 ปี
ฟุตบอลทีมชาติไทยรุ่นอายุไม่เกิน 23 ปี หรือ ฟุตบอลทีมชาติไทยชุดโอลิมปิก เป็นฟุตบอลทีมชาติไทยในรุ่นอายุไม่เกิน 23 ปี และ 22 ปี สำหรับการแข่งขันโอลิมปิก, เอเชียนเกมส์ และซีเกมส์ รวมไปถึงการแข่งขันฟุตบอลเอเชียเยาวชนอายุไม่เกิน 23 ปี ซึ่งอยู่ภายใต้การควบคุมของสมาคมกีฬาฟุตบอลแห่งประเทศไทย ในพระบรมราชูปถัมภ์
โดยทีมชาติไทยรุ่นอายุไม่เกิน 23 ปี ได้เหรียญทองซีเกมส์ มากกว่าทุกทีมชาติในอาเซียน โดยชนะเลิศถึง 7 ครั้ง
ผู้เล่นชุดปัจจุบัน
รายชื่อผู้เล่น 23 คน สำหรับการแข่งขัน ฟุตบอลอาเซียนชิงแชมป์เยาวชนอายุไม่เกิน 23 ปี ที่ประเทศไทย ระหว่างวันที่ 17 – 27 สิงหาคม พ.ศ. 2566
ที่เคยถูกเรียกตัว
รายชื่อผู้เล่นที่เคยถูกเรียกตัวติดทีมชาติไทยในรอบ 12 เดือนล่าสุด:
การแบ่งกลุ่มข้อมูลแบบเคมีน
วิธีการจัดกลุ่มนี้อยู่ในกลุ่มความซับซ้อนของปัญหาเอ็นพีแบบยาก (NP-hard) แต่อย่างไรเราสามารถนำขั้นตอนวิธีแบบศึกษาสำนึก (heuristic algorithm) มาใช้หาจุดศูนย์กลางของกลุ่มข้อมูลจากการลู่เข้าได้อย่างมีประสิทธิภาพ ซึ่งจะเหมือนกับขั้นตอนวิธีหาค่าคาดหมายสูงสุด (expectation-maximization algorithm) สำหรับโมเดลแบบผสม (Mixture Model) ของการแจกแจงปรกติ (Gaussian distribution) เนื่องจากทั้งสองขั้นตอนวิธีจะใช้แนวทางกระทำซ้ำการกลั่นกรอง (iterative refinement approach) นอกจากนี้ ทั้งสองขั้นตอนวิธียังใช้จุดศูนย์กลางของคลัสเตอร์สร้างแบบจำลองข้อมูล อย่างไรก็ตาม การแบ่งกลุ่มข้อมูลแบบเคมีนมีแนวโน้มจะได้คลัสเตอร์ผลลัพธ์ที่มีตำแหน่งขอบเขตใกล้เคียงกัน ในขณะที่ขั้นตอนวิธีหาค่าคาดหมายสูงสุดนั้นยอมให้คลัสเตอร์ผลลัพธ์มีรูปร่างที่แตกต่างกันได้
ขั้นตอนวิธีนี้ไม่มีอะไรเกี่ยวข้องกับวิธีการค้นหาเพื่อนบ้านใกล้สุด (k-nearest neighbor) ซึ่งเป็นเทคนิคการเรียนรู้ของเครื่อง (machine learning) ที่เป็นที่นิยมอีกอย่างหนึ่ง
คำอธิบาย
สมมติให้มีเซตของการสังเกต (x1, x2, …, xn) โดยแต่ละการสังเกตเป็นเวกเตอร์ค่าจริงใน d มิติ การแบ่งกลุ่มข้อมูลแบบเคมีนจะตัดแบ่งการสังเกตจำนวน n ครั้งให้เป็นข้อมูลจำนวน k ชุด (โดยที่ k น้อยกว่าหรือเท่ากับ n) ในเซต S = {S1, S2, …, Sk} ที่จะทำให้ค่าผลบวกกำลังสองภายในคลัสเตอร์ (within-cluster sum of squares; WCSS) มีค่าน้อยที่สุด. หรือพูดได้อีกอย่างว่า จุดประสงค์ของการแบ่งกลุ่มข้อมูลแบบเคมีนคือการหาผลลัพธ์ต่อไปนี้:
โดยที่ μi เป็นค่าเฉลี่ยของจุดใน Si
ประวัติ
คำศัพท์ "k-means" ได้ถูกระบุใช้ครั้งแรกโดย James MacQueen ในปี พ.ศ. 2510, แม้ว่าแนวคิดเริ่มแรกจะเป็นของ Hugo Steinhaus ซึ่งเกิดขึ้นในปี พ.ศ. 2500 และขั้นตอนวิธีมาตรฐานนั้นก็ถูกเสนอขึ้นในปี พ.ศ. 2500 โดย Stuart Lloyd เพื่อเป็นเทคนิคสำหรับการกล้ำรหัสของพัลส์ (pulse-code modulation) อย่างไรก็ตามขั้นตอนวิธีไม่ได้ถูกเผยแพร่ออกไปจาก Bell Labs จนกระทั่งปี พ.ศ. 2525 ในปี พ.ศ. 2508 E.W.Forgy ได้ตีพิมพ์วิธีเดียวกันนี้เช่นกัน จึงทำให้บางครั้งวิธีนี้ถูกกล่าวถึงในชื่อ Lloyd-Forgy นอกจากนี้ได้มีการตีพิมพ์แบบฉบับที่มีการพัฒนาขึ้นไป โดย Hartigan and Wong ในปี พ.ศ. 2518 / 2522
ขั้นตอนวิธีมาตรฐาน
ขั้นตอนวิธีที่ใช้มากที่สุดใช้แนวทางกระทำซ้ำการกลั่นกรอง (iterative refinement approach) และถูกเรียกว่า การแบ่งกลุ่มข้อมูลแบบเคมีน (k-means algorithm) หรือในบางครั้งสามารถพบในชื่อ Lloyd's algorithm โดยเฉพาะในวงการวิทยาการคอมพิวเตอร์ เริ่มด้วยเซตเริ่มต้นประกอบด้วยค่าเฉลี่ย k ค่า m1(1),…,mk(1) แล้วจากนั้นจะเป็นการทำซ้ำระหว่างสองขั้นตอน
จากขั้นตอนข้างต้น ค่าที่ได้จะลู่เข้าหาค่า ๆ หนึ่งและไม่มีการเปลี่ยนแปลงในการกำหนดค่าอีก และเนื่องจากทั้งสองขั้นตอนให้ค่า WCSS ที่เหมาะที่สุด และการเลือกแบ่งกลุ่มข้อมูลมีวิธีได้จำกัด ขั้นตอนวิธีนี้จะต้องลู่เข้าหาค่า local optimum ทั้งนี้ทั้งนั้นวิธีนี้ไม่สามารถรับประกันได้ว่าจะพบค่าที่ดีที่สุดที่เป็นไปได้ หรือ global optimum ขั้นตอนวิธีนี้ถูกใช้บ่อยเพื่อการแจกแจงสิ่งของไปยังกลุ่มที่ใกล้ที่สุดด้วยระยะห่าง ขั้นตอนวิธีมาตรฐานมีจุดมุ่งหมายเพื่อทำให้ค่า WCSS มีค่าน้อยที่สุดที่เป็นไปได้ และใช้ค่ากำลังสองน้อยสุดกำหนดระยะห่าง ซึ่งก็คือ ค่ากำลังสองของระยะทางแบบยุคลิด อย่างไรก็ตาม การเลือกใช้ฟังก์ชันระยะห่างอื่น ๆ นอกเหนือไปจากค่ากำลังสองของระยะทางแบบยุคลิด อาจทำให้ขั้นตอนวิธีนี้ไม่เกิดการลู่เข้า นอกจากนี้มีการแก้ไขเพิ่มเติมของกระบวนการ (modifications of k-means) เช่น เคมีนแบบทรงกลม (spherical k-means) และ k-medoids เพื่อทำให้การคำนวณระยะห่างแบบอื่น ๆ ใช้กับขั้นตอนวิธีนี้ได้
วิธีการกำหนดค่าตั้งต้น
โดยทั่วไปแล้ว จะใช้วิธีของ Forgy และวิธีการตัดแบ่งแบบสุ่ม (Random Partition ) เป็นวิธีการกำหนดค่าตั้งต้น วิธีของ Forgy คือการเลือกข้อมูลการสังเกต k อย่างขึ้นมาแบบสุ่ม จากข้อมูลทั้งหมด แล้วใช้เป็นค่าเฉลี่ยเริ่มต้น ส่วนการตัดแบ่งข้อมูลแบบสุ่มนั้นจะเริ่มต้นด้วยการสุ่มจัดข้อมูลการสังเกตแต่ละอันไปอยู่ในกลุ่มใด ๆ และจากนั้นจะทำการปรับค่าตามขั้นตอนที่กล่าวไปแล้ว ดังนั้นค่าเฉลี่ยเริ่มต้นที่ได้จาการปรับค่าจะเป็นจุดเซนทรอยด์ (centroid) ของข้อมูลการสังเกตในแต่ละคลัสเตอร์ที่สร้างขึ้นมาแบบสุ่มนั่นเอง วิธีของ Forgy มีแนวโน้มที่จะกระจายค่าเฉลี่ยเริ่มต้น ในขณะที่การตัดแบ่งข้อมูลแบบสุ่มจะเลือกค่าเริ่มต้นที่ใกล้กับจุดกึ่งกลางของข้อมูลทั้งหมด นอกจากนี้ อ้างอิงจาก Hamerly และคณะ การตัดแบ่งข้อมูลแบบสุ่มที่เหมาะกับขั้นตอนวิธีการหา k-harmonic means และ fuzzy k-means มากกว่า ในทางกลับกัน สำหรับขั้นตอนวิธีหาค่าคาดหมายสูงสุด หรือขั้นตอนวิธีการหาเคมีนแบบมาตรฐาน วิธีของ Forgy จะเป็นที่นิยมมากกว่า
การที่เป็นขั้นตอนวิธีแบบศึกษาสำนึก มันจะไม่สามารถรับประกันได้ว่ากระบวนการนี้จะลู่เข้าหา global optimum และการจัดกลุ่มในตอนเริ่มต้น หรือการกำหนดค่าตั้งต้นจะมีผลอย่างมากต่อผลลัพธ์ อย่างไรก็ตามขั้นตอนวิธีนี้สามารถหาผลลัพธ์ได้อย่างรวดเร็ว จึงเป็นเรื่องปรกติที่จะทดสอบข้อมูลหลาย ๆ ครั้งด้วยเงื่อนไขเริ่มต้นที่แตกต่างกัน แต่ในกรณีที่เลวร้ายที่สุดค่าเคมีน (k-means) อาจจะลู่เข้าอย่างช้า ซึ่งมีความเป็นไปได้แม้แต่กับข้อมูลจำนวนน้อย ๆ และมีการแสดงอย่างเฉพาะเจาะจงว่า สำหรับในบางตัวอย่างข้อมูล ที่มีแค่สองมิติ การหาค่าเคมีนเป็นขั้นตอนวิธีเวลาแบบเลขชี้กำลัง (exponential time) หรือก็คือ
2Ω( n )
ในการลู่เข้า ข้อมูลดังกล่าวเหมือนว่าจะไม่เกิดขึ้นในการปฏิบัติจริง จึงสามารถยืนยันได้ว่า เวลาที่ใช้ในการทำงานที่ปรับเรียบ (smoothed running time) ของขั้นตอนการหาค่าเคมีนเป็นเป็นฟังก์ชันพหุนาม
ขั้นตอนการกำหนดค่ามีอีกชื่อหนึ่งคือ ขั้นตอนการคาดหมาย (expectation step) และขั้นตอนการปรับค่าสามารถเรียกว่า ขั้นตอนการหาค่าสูงสุด maximization step ทำให้ขั้นตอนวิธีนี้เป็นส่วนหนึ่งของขั้นตอนวิธีหาค่าคาดหมายสูงสุดแบบทั่วไป (generalized expectation-maximization algorithm)
ความซับซ้อน
เมื่อกล่าวถึงความซับซ้อนเชิงคำนวณ (computational complexity) การหาคำตอบที่เหมาะสม ในการแบ่งข้อมูลแบบเคมีนสำหรับข้อมูลการสังเกต ใน d มิติ จะเป็น ดังนั้น ประเภทของขั้นตอนวิธีแบบศึกษาสำนึก เช่น ขั้นตอนวิธีของ Lloyds จึงถูกใช้อย่างแพร่หลาย เวลาที่ใช้ในการทำงานของขั้นตอนวิธีของ Lloyds จะอยู่ในรูป O(n k d i) โดยที่ค่า n เป็นจำนวนของเวกเตอร์ข้อมูล ใน d มิติ ค่า k เป็นจำนวนของคลัสเตอร์ และค่า i เป็นจำนวนของการวนซ้ำจนกระทั่งผลลัพธ์ลู่เข้าและไม่เปลี่ยนแปลง สำหรับข้อมูลที่มีโครงสร้างเป็นกลุ่มก้อน การวนซ้ำในจำนวนรอบน้อย ๆ ก็มักจะเห็นการลู่เข้า และผลลัพธ์จะดีขึ้นเพียงเล็กน้อยเท่านั้นหลังจากการวนซ้ำสิบกว่าครั้ง ดังนั้นขั้นตอนวีธีของ Lloyds ในทางปฏิบัติจะระบุว่ามีความซับซ้อนแบบเชิงเส้น
ส่วนต่อจากนี้จะเป็นความรู้เพิ่มเติมล่าสุดเกี่ยวกับพฤติกรรมความซับซ้อนของขั้นตอนวิธีนี้
อภิปราย
องค์ประกอบสองอย่างที่ทำให้การแบ่งกลุ่มแบบเคมีนเป็นอัลกอริทึมที่มีประสิทธิภาพ แต่ก็มักจะถูกพิจารณว่าเป็นข้อเสียของการแบ่งกลุ่มแบบเคมีนได้แก่: ปัจจัยที่จำกัดความสามารถของการแบ่งกลุ่มแบบเคมีนคือโมเดลของกลุ่มข้อมูล การแบ่งกลุ่มของข้อมูลแบบเคมีนคาดการณ์โมเดลของกลุ่มข้อมูลเป็นรูปแบบของทรงกลม และข้อมูลสามารถถูกแบ่งกลุ่มได้โดยการที่ค่าเฉลี่ยของกลุ่มข้อมูลลู่เข้า ถึงจุดศูนย์กลางของกลุ่มข้อมูลทรงกลมนั้น กลุ่มข้อมูลแต่ละกลุ่มถูกคาดการณ์ไว้ว่าจะมีขนาดที่ใกล้เคียงกัน ทำให้การกำหนดกลุ่มของข้อมูลแต่ละตัวไปยังจุดศูนย์กลางของกลุ่มข้อมูลที่อยู่ใกล้ที่สุดถูกต้อง ซึ่งปัจจัยเหล่านี้ก่อให้เกิดปัญหาในการแบ่งกลุ่มแบบเคมีน ต่อกลุ่มข้อมูลที่มีลักษณะไม่ตรงไปตามความคาดการณ์ที่ถูกกำหนดไว้ในอัลกอริทึม
เราสามารถมองผลลัพธ์ของการแบ่งกลุ่มแบบเคมีนได้ในรูปแบบของแผนภาพโวโรนอยของค่าเฉลี่ยกลุ่มข้อมูล เนื่องจากข้อมูลถูกแบ่งครึ่งทางระหว่างระยะห่างของจุดศุนย์กลางของกลุ่มข้อมูลแต่ละกลุ่ม ดังนั้นจึงอาจจะทำให้เกิดการแบ่งข้อมูลที่ไม่เหมาะสมอย่างที่สุดได้ (ดูตัวอย่างใน กลุ่มข้อมูล "mouse") การแจกแจงแบบปรกติ (The Gaussian model)ซึ่งใช้โดย Expectation-maximization (EM) อัลกอริทึม มีความยึดหยุ่นในการแบ่งข้อมูลเนื่องจากมีการคำนวณโดยใช้ทั้งการแปรปรวนและการแปรปรวนร่วมเกี่ยว ส่งผลให้สามารถแบ่งกลุ่มข้อมูลที่มีขนาดแตกต่างกันในแต่ละกลุ่มได้ดีกว่าการแบ่งกลุ่มแบบเคมีน
การประยุกต์ใช้
การแบ่งกลุ่มแบบเคมีนเป็นอัลกอริทึมที่ง่ายต่อการสร้างและสามารถใช้ได้กับข้อมูลที่มีขนาดใหญ่ ดังนั้นการแบ่งกลุ่มแบบเคมีนจึงถูกใช้อย่างแพร่หลายในหลายหัวข้อ ยกตัวอย่างเช่น การแบ่งส่วนตลาด, คอมพิวเตอร์วิทัศน์, สถิติ, ดาราศาสตร์ และ เกษตรกรรม. การแบ่งกลุ่มแบบเคมีนมักถูกใช้เป็นตัวประมวณผลก่อนการเริ่มใช้อัลกอริทึมอื่น ๆ
การแบ่งนับเวกเตอร์
การแบ่งกลุ่มแบบเคมีนถูกริเริ่มขึ้นเพื่อใช้ในการประมวลสัญญาณและยังคงถูกใช้มาจนถึงในปัจจุบันนี้ ยกตัวอย่างเช่นในคอมพิวเตอร์กราฟิก, การแบ่งนับสี (Color quantization เป็นกระบวนการของการลดจำนวนชนิดสีในแต่ละภาพให้เหลือเพียงจำนวนสีเท่ากับ k ตามที่ถูกกำหนดไว้ ซึ่งการการแบ่งกลุ่มแบบเคมีนนี้สามารถนำมาใช้เพื่อปฏิบัติการแบ่งนับสีได้อย่างง่ายดายและมีประสิทธิภาพ การใช้ประโยชน์จากการแบ่งนับเวกเตอร์อย่างอื่นได้แก่การชักตัวอย่างแบบไม่สุ่ม (non-random sampling) ซึ่งการแบ่งกลุ่มแบบเคมีนช่วยในการเลือก k ชนิดของข้อมูลที่แตกต่างกันจากจำนวนข้อมูลขนาดใหญ่เพื่อการดำเนินการวิเคราะห์ผลต่อไป
การวิเคราะห์กลุ่มข้อมูล
ในการวิเคราะห์กลุ่มข้อมูล (Cluster Analysis) การแบ่งกลุ่มแบบเคมีนสามารถถูกนำมาใช้ในการแบ่งเซ็ตข้อมูลอินพุตให้เป็น k ส่วนได้ อย่างไรก็ตามด้วยการแบ่งกลุ่มแบบเคมีนเพียงอย่างเดียว ไม่ยืดหยุ่นพอที่จะใช้แบ่งกลุ่มข้อมูลได้อย่างมีประสิทธิภาพ โดยเฉพาะอย่างยิ่งความยากในการเลือกค่าของ k ที่เหมาะสมต่อกลุ่มข้อมูล และข้อจำกัดที่การแบ่งกลุ่มแบบเคมีนนั้นไม่สามารถใช้แบ่งเซ็ตข้อมูลที่ไม่ใช่ตัวเลขได้ ด้วยเหตุนี้อัลกอริทึมอื่น ๆ จึงถูกพัฒนาขึ้นทดแทนการแบ่งกลุ่มแบบเคมีนเพื่อผลลัพธ์ที่ดีขึ้น
ฟีเจอร์เลิร์นนิ่ง (Feature learning)
การใช้งานของการแบ่งกลุ่มแบบเคมีนนี้ประสบความสำเร็จในร่วมใช้งานกับตัวแยกแบบเชิงเส้น (linear classifier) สำหรับข้อมูลแบบกึ่งมีผู้สอนในการประมวลภาษาธรรมชาติ และในคอมพิวเตอร์วิทัศน์ โดยเฉพาะอย่างยิ่งในการรู้จำวัตถุ (object recognition) นั้นการแบ่งกลุ่มข้อมูลแบบเคมีนสามารถให้ผลลัพธ์ที่มีประสิทธิภาพใกล้เคียงกับ วิธีการฟีเจอร์เลิร์นนิ่งที่ซับซ้อนแบบอื่นยกตัวอย่างเช่น autoencoders และ restricted Boltzmann machines. อย่างไรก็ตามการแบ่งกลุ่มข้อมูลแบบเคมีนนั้น ต้องการจำนวนข้อมูลอินพุตที่มีขนาดมากกว่าที่วิธีฟีเจอร์เลิร์นนิ่งที่ซับซ้อนที่กล่าวมาข้างต้นต้องการ เพื่อให้ได้ผลลัพธ์ที่ใกล้เคียงกันเนื่องจากในการแบ่งกลุ่มข้อมูลแบบเคมีนนั้น ข้อมูลแต่ละอันส่งผลถึงฟีเจอร์เพียงอันเดียวมากกว่าที่จะส่งผลถึงหลาย ๆ ฟีเจอร์
ความสัมพันธ์กับอัลกอริทึมการเรียนรู้ของเครื่องแบบอื่น ๆ
เราสามารถกล่าวได้ว่าการแบ่งกลุ่มข้อมูลแบบเคมีนและอัลกอริทึมแบบ EM นั้นเป็นเพียงแค่เคสพิเศษของการประมาณรูปร่างผสมของเกาส์ (Gaussian mixture model) ดังนั้นโดยปรกติแล้วเราจึงสามารถเปลี่ยนรูปของการแบ่งกลุ่มข้อมูลแบบเคมีน ให้อยู่ในรูปของรูปร่างผสมของเกาส์ได้ นอกจากรูปร่างผสมของเกาส์แล้ว เรายังสามารถเปลี่ยนรูปของการแบ่งกลุ่มข้อมูลแบบเคมีนให้อยู่ในรูปของอัลกอริทึมแบบ K-SVD ซึ่งเป็นอัลกอริทึมที่คาดการณ์จุดข้อมูลแต่ล่ะจุดในรูปแบบของผลรวมเชิงเส้นของ"เวกเตอร์โค้ดบุ้ค" (codebook vector) โดยที่การแบ่งกลุ่มข้อมูลแบบเคมีนนั้นมีความข้องเกี่ยวกับกรณีที่ มีการใช้เวกเตอร์โค้ดบุ้คเพียงเวกเตอร์เดียวด้วยค่าน้ำหนักเท่ากับหนึ่งเท่านั้น
การแบ่งกลุ่มแบบมีนชิฟต์ (Mean shift clustering)
การแบ่งกลุ่มแบบมีนชิฟต์นั้น เป็นอัลกอริทึมที่คงจำนวนของข้อมูลในเซ็ตไว้ให้มีขนาดที่เท่ากับจำนวนข้อมูลอินพุตเริ่มต้น ในจุดเริ่มต้นของอัลกอริทึมนั้นเซ็ตของข้อมูลนี้เกิดจากการคัดลอกมาจากเซ็ตข้อมูลอินพุต หลังจากนั้นในแต่ละการวนซ้ำข้อมูลในเซ็ตนี้ได้ถูกแทนที่ด้วย ค่าเฉลี่ยของจุดข้อมูลที่อยู่ในเซ็ตที่อยู่ภายในระยะทางที่กำหนดจากจุดข้อมูลจุดนั้น ในทางกลับกันการที่การแบ่งกลุ่มข้อมูลแบบเคมีนจำกัดการอัปเดตข้อมูลนี้ให้อยู่ที่ข้อมูล k จุดและเปลี่ยนค่าของแต่ละจุดใน k จุดนี้ด้วยค่าเฉลี่ยของจุดข้อมูลทุกจุดที่ในเซ็ตข้อมูลอินพุต ที่อยู่ใกล้กับจุดจุดนั้นที่สุดเมื่อเทียบกับจุดอื่นใน k จุด การแบ่งกลุ่มแบบมีนชิฟต์ที่มีลักษณะคล้ายคลึงกับการแบ่งกลุ่มแบบเคมีนนั้นเรียกว่า likelihood mean shift ซึ่งในอัลกอริทึมนี้มีการแทนที่ค่าของเซ็ตข้อมูลด้วยค่าเฉลี่ยของจุดข้อมูลทั้งหมดในเซ็ตอินพุต ที่มีระยะห่างภายในระยะทางที่กำหนดไว้จากเซ็ตนั้น ๆ การแบ่งกลุ่มแบบมีนชิฟต์นั้นมีข้อได้เปรียบอย่างหนึ่งเหนือการแบ่งกลุ่มข้อมูลแบบเคมีนซึ่งคือ การที่การแบ่งกลุ่มแบบมีนชิฟต์นั้นไม่จำเป็นต้องมีการกำหนดจำนวนของกลุ่มข้อมูลเพราะว่า การแบ่งกลุ่มแบบมีนชิฟต์นั้นจะหาจำนวนของกลุ่มข้อมูลที่จำเป็นโดยอัตโนมัติ แต่อย่างไรก็ตามการแบ่งกลุ่มแบบมีนชิฟต์นั้นใช้เวลาในการประมวลผลนานกว่าการแบ่งกลุ่มแบบเคมีนมาก
การวิเคราะห์ส่วนประกอบสำคัญ (Principal component analysis)
มีการแสดงให้เห็นใน ว่าผลลัพธ์ที่อยู่ในรูปทั่วไปของการแบ่งกลุ่มข้อมูลแบบเคมีน (ร่วมด้วยตัวบ่งชี้จุดข้อมูลถึงแต่ละกลุ่มข้อมูล) คือผลจากการวิเคราะห์ส่วนประกอบสำคัญ (PCA) และซับสเปซของการวิเคราะห์ส่วนประกอบสำคัญที่ถูกขยายในทิศทางที่สำคัญ กับซับสเปซของศูนย์กลางของกลุ่มข้อมูลที่เกิดจากการแบ่งกลุ่มแบบเคมีนนั้นเป็นสิ่งเดียวกัน อย่างไรก็ตามการที่การวิเคราะห์องค์ประกอบสำคัญนั้น คือผลลัพธ์โดยทั่วไปของผลลัพธ์จากการแบ่งกลุ่มแบบเคมีนนั้นไม่ใช่เรื่องใหม่แต่อย่างใด (โปรดดูตัวอย่าง ), และมันก็ตรงไปตรงมาที่จะแสดงให้เห็นถึงตัวอย่างหักล้างกับข้อความที่ว่า ซับสเปซของจุดศูนย์กลางของกลุ่มข้อมูลถูกขยายโดยทิศทางที่สำคัญ
การวิเคราะห์องค์ประกอบอิสระ (Independent component analysis)
มีการแสดงให้เห็นใน ว่าภายใต้ข้อกำหนดบางประการและเมื่อข้อมูลอินพุตได้รับการประมวลผลเบื้องค้นด้วยอัลกอริทึม whitening transformation การแบ่งกลุ่มข้อมูลแบบเคมีนนั้นจะให้ผลลัพธ์ที่มีค่าเท่ากับการวิเคราะห์องค์ประกอบอิสระแบบเชิงเส้น
อัลกอริทึมที่ใกล้เคียง
การแบ่งกลุ่มข้อมูลแบบเคมีดอยด์นั้น มีความใกล้เคียงกับการแบ่งกลุ่มข้อมูลแบบเคมีนในด้านของการแบ่งกลุ่มข้อมูลให้อยู่ใน k กลุ่มโดยทำให้ค่าความคลาดเคลื่อนน้อยที่สุด จุดที่แตกต่างกันนั้นคือการที่การแบ่งกลุ่มข้อมูลแบบเคมีนดอยด์กำหนดให้ จุดศูนย์กลางของแต่ละกลุ่มข้อมูลเป็นจุดข้อมูลจริง ๆ ที่อยู่ในเซ็ตข้อมูล ไม่ใช่จุดศูนย์กลางที่ถูกคำนวณขึ้นดังเช่นในอัลกอริทึมของการแบ่งกลุ่มข้อมูลแบบเคมีน
สถาบันวิจัยไม้กลายเป็นหินและทรัพยากรธรณีภาคตะวันออกเฉียงเหนือ เฉลิมพระเกียรติ
สถาบันวิจัยไม้กลายเป็นหินและทรัพยากรธรณีภาคตะวันออกเฉียงเหนือ เฉลิมพระเกียรติ ตั้งอยู่ที่ 184 ถนนมิตรภาพ - หนองปลิง หมู่ 7 บ้านโกรกเดือนห้า ตำบลสุรนารี อำเภอเมือง จังหวัดนครราชสีมา
ประวัติ
สถาบันวิจัยไม้กลายเป็นหินและทรัพยากรธรณีภาคตะวันออกเฉียงเหนือ เฉลิมพระเกียรติ ได้เริ่มก่อตัวเมื่อประมาณ 18 ปีที่แล้ว นับตั้งแต่วันที่ได้มีการอภิปรายเรื่องสถานการณ์วิกฤติของไม้กลายเป็นหินในจังหวัดนครราชสีมา ในเวทีประชาคมโครงการโคราชในทศวรรษหน้า เมื่อวันที่ 17 พฤศจิกายน 2537 ณ โรงแรมสีมาธานี และเสนอโครงการจัดสร้างสวนสาธารณะซากดึกดำบรรพ์ไม้กลายเป็นหินขึ้น โครงการดังกล่าวได้เป็นรูปเป็นร่างมากยิ่งขึ้นเมื่อจังหวัดนครราชสีมาได้แต่งตั้งคณะกรรมการดำเนินงานโครงการจัดสร้างอุทยานไม้กลายเป็นหินและพิพิธภัณฑ์ขึ้นเมื่อวันที่ 5 เมษายน 2538 โดยให้สถาบันราชภัฏนครราชสีมาเป็นผู้สำรวจ ออกแบบและจัดทำแผนแม่บท ในช่วงเริ่มต้นได้รับการอนุมัติงบประมาณเพื่อสร้างอาคารหลังแรกเป็นอาคารเอนกประสงค์จากงบประมาณปี 2539 รวมทั้งได้รับอนุญาตจากที่ประชุมบ้านโกรกเดือนห้าให้สามารถจัดสร้างอุทยานฯ ในที่ดินสาธารณประโยชน์ของหมู่บ้าน
การดำเนินงานเพื่อจัดตั้งอุทยานฯ มีความก้าวหน้ามาเป็นลำดับโดยการร่วมมือและสนับสนุนจากหลากหลายองค์กร เช่น จังหวัดนครราชสีมา ศูนย์ปฏิบัติการ รพช. องค์การบริหารส่วนจังหวัด โยธาธิการจังหวัด พรรคชาติพัฒนา สถาบันราชภัฏนครราชสีมา และกรมทรัพยากรธรณี จนเมื่อได้รับงบประมาณผูกพันปี 2543 – 2545 จำนวน 95 ล้านบาท โดยการเสนอของกระทรวงอุตสาหกรรม ภายใต้โครงการศูนย์วิจัยเพื่อการศึกษา ค้นคว้า อนุรักษ์ไม้กลายเป็นหินและทรัพยากรธรณีในภาคตะวันออกเฉียงเหนือ ณ จังหวัดนครราชสีมา เฉลิมพระเกียรติ ซึ่งจัดเป็นโครงการเฉลิมพระกียรติสมเด็จพระเจ้าอยู่หัวในวโรกาสมหามงคลเฉลิมพระชนมพรรษา 6 รอบ หรือ 72 พรรษา ในวันที่ 5 ธันวาคม 2542 งบประมาณดังกล่าวใช้ในการจัดสร้างอาคารต่างๆ จำนวน 17 อาคาร ซึ่งการก่อสร้างแล้วเสร็จเมื่อ 14 พฤศจิกายน 2545 และกรมทรัพยากรธรณีได้มอบศูนย์วิจัยฯ ให้จังหวัดนครราชสีมาบริหารจัดการต่อไป ในการนี้ จังหวัดนครราชสีมาได้มอบหมายให้สถาบันราชภัฏนครราชสีมาซึ่งเป็นผู้ดำเนินการศึกษาซากดึกดำบรรพ์เชิงวิชาการมาตั้งแต่ต้นเป็นผู้รับผิดชอบและบริหารจัดการศูนย์วิจัยฯ ตามวัตถุประสงค์ในการก่อตั้งต่อไป โดยทำงานเชิงบูรณาการกับทางจังหวัดและหน่วยงานอื่นๆ ภายในจังหวัด
พิพิธภัณฑ์
พิพิธภัณฑ์เปิดทำการ วันอังคาร – วันอาทิตย์ เวลา 09.00 - 15.30 น.
พิพิธภัณฑ์ไม้กลายเป็นหิน
อาคารพิพิธภัณฑ์ไม้กลายเป็นหิน เป็นพิพิธภัณฑ์ไม้กลายเป็นหินใหญ่ที่สุดในเอเชีย และเป็น 1 ใน 7 แห่งของโลก พบกับพรรณไม้ดึกดำบรรพ์ขนาดใหญ่ อายุประมาณ 8 แสนปี – 150 ล้านปีก่อน โดยแบ่งโซนจัดแสดง เป็น 5 จุด
พิพิธภัณฑ์ช้างดึกดำบรรพ์
อาคารพิพิธภัณฑ์ช้างดึกดำบรรพ์ จัดแสดงซากดึกดำบรรพ์ของช้างและสัตว์เลี้ยงลูกด้วยนม โดยแบ่งโซนจัดแสดงเป็น 8 จุด
พิพิธภัณฑ์ไดโนเสาร์
อาคารพิพิธภัณฑ์ไดโนเสาร์ ร่วมผจญภัยไปกับดินแดนของไดโนเสาร์ โดยแบ่งโซนจัดแสดงเป็น 8 จุด
ฟุตบอลหญิงเอเชียนคัพ 2018 รอบคัดเลือก
การแข่งขัน ฟุตบอลหญิงเอเชียนคัพ 2018 รอบคัดเลือก เป็นทัวร์นาเมนต์คัดเลือกสำหรับ ฟุตบอลหญิงเอเชียนคัพ 2018.
กลุ่ม
กลุ่ม เอ จะลงเล่นระหว่างวันที่ 3–12 เมษายน, กลุ่ม บี และ ดี จะลงเล่นระหว่างวันที่ 3–11 เมษายน ในขณะที่ กลุ่ม ซี หลังจากการถอนตัวของสองทีม จะลงเล่นระหว่างวันที่ 3–7 เมษายน 2560
อันดับดาวซัลโว
การแข่งขันทั้งหมดมี 206 ประตูที่ทำได้ใน 38 นัด, สำหรับค่าเฉลี่ย ประตูต่อนัด.
ดัชนีความมั่นคงทางสุขภาพโลก
ดัชนีความมั่นคงทางสุขภาพโลก (Global Health Security Index ตัวย่อ GHSI) เป็นการประเมินความมั่นคงทางสุขภาพ/อนามัยของประเทศ 195 ประเทศ ที่ศูนย์ความมั่นคงสุขภาพจอนส์ฮอปกินส์ (มหาวิทยาลัยจอนส์ฮอปกินส์), Nuclear Threat Initiative (NTI) และ Economist Intelligence Unit (ซึ่งเป็นส่วนของบริษัทอังกฤษคือ The Economist Group) เป็นผู้จัดทำ
ประวัติ
ดัชนีนี้กลายเป็นเรื่องดังในช่วงการระบาดทั่วของไวรัสโคโรนา พ.ศ. 2562-2563 ในเดือนกุมภาพันธ์ 2020 ประธานาธิบดีสหรัฐดอนัลด์ ทรัมป์ได้ใช้แผนที่ดัชนีนี้เป็นข้ออ้างว่า สหรัฐเป็นประเทศซึ่งเตรียมพร้อมที่สุดในโลกเพื่อรับมือกับโรคระบาดทั่ว แต่ที่ปรึกษาของโปรเจ็กต์นี้ได้ให้สัมภาษณ์ตอบว่า จริงอยู่ว่า สหรัฐจัดอยู่ในลำดับสูงสุดในดัชนี แต่ก็ยังมีข้อที่ควรปรับปรุงแก้ไข วันที่ 26 มีนาคม 2020 บทความในวารสารแพทย์เดอะแลนซิตชื่อเรื่องว่า "โควิด-19 บ่งความเชี่ยวชาญทางสุขภาพโลกว่าเป็นเรื่องเท็จ (COVID-19 gives the lie to global health expertise)" ได้โจมตีรายงานนี้ว่า ในเหตุการณ์โรคระบาดทั่ว ประเทศที่จัดลำดับว่าเตรียมพร้อมสุด เช่นสหรัฐและสหราชอาณาจักร กลับแย่กว่าประเทศในเอเชียและแอฟริกาซึ่งจัดลำดับว่าต่ำกว่า วันที่ 27 เมษายน 2020 กลุ่มดัชนีจึงได้ตอบว่า ลำดับของสหรัฐในดัชนีไม่สะท้อนถึงความพร้อมของประเทศเพื่อตอบสนองต่อการระบาดของโรคติดต่อซึ่งอาจก่อความหายนะ คือ "...คะแนนและลำดับของประเทศไม่ได้แสดงว่า ประเทศมีความพร้อมเพียงพอเพื่อตอบสนองต่อการระบาดของโรคติดต่อที่อาจก่อความหายนะ จุดอ่อนของความเตรียมพร้อมที่สำคัญก็ยังมี และจุดอ่อนเหล่านั้นบางอย่างก็กำลังแฉปรากฏในวิกฤติการณ์นี้ การตอบสนองของสหรัฐต่อการระบาดของโควิด-19 จนถึงปัจจุบันแสดงว่า สมรรถภาพเพียงอย่างเดียวไม่เพียงพอถ้าไม่งัดสมรรถภาพนั้นออกมาใช้อย่างเต็มที่ ระบบสาธารณสุขที่เข้มแข็งจำเป็นต้องมีเพื่อรับใช้ประชากรทุกหมู่เหล่า และความเป็นผู้นำทางการเมืองที่มีประสิทธิภาพและที่สร้างความเชื่อมั่นในการตอบสนองของรัฐก็สำคัญมาก"
- The U.S. and COVID-19: Leading the World by GHS Index Score, not by Response (2020-04-27)
ในวันที่ 28 เมษายนต่อมา แพทย์สำนักงานของกระทรวงบริการทางสุขภาพและสังคมแห่งสหราชอาณาจักรจึงตีพิมพ์คำตอบสนองในเดอะบีเอ็มเจวิจารณ์ความสมเหตุสมผลของตัวชี้บอกต่าง ๆ ที่มีผลต่อค่าดัชนี แล้วตั้งความสงสัยว่า ดัชนีมีประโยชน์อะไรต่อการประเมินสุขภาพโลก และแนะนำให้ไม่ใช้ดัชนี
วิธีการ
รายงานอาศัยแบบสอบถามมีคำถาม 140 คำถาม จัดเป็น 6 หมู่ มีตัวบ่งชี้ 34 ตัว และตัวบ่งชี้ย่อย 85 ตัว หมวดหมู่ทั้ง 6 หมู่รวม
ดัชนี้นี้อาศัยข้อมูลแบบเปิดล้วน ๆ นักวิจัยทำงานร่วมกับคณะปรึกษาของผู้เชี่ยวชาญนานาชาติ 21 คนจากประเทศ 13 ประเทศ
ประเทศไทย
ในดัชนีนี้ ประเทศไทยจัดในอยู่กลุ่มประเทศ "เตรียมพร้อมสุด" เป็นอันดับที่ 6 มีค่าดัชนี 73.2 ได้รับยกย่องเป็นตัวอย่างว่า เป็นประเทศเดียวที่ไม่มีรายได้สูงแต่อยู่ในกลุ่มเตรียมพร้อมสุด ดัชนียกการระงับการระบาดของโรคเมอร์สปี 2015 ของประเทศว่าเป็นตัวชี้การสร้างสมรรถภาพความมั่นคงทางสุขภาพและการมีระบบสาธารณสุขที่เข้มแข็ง ดัชนียกเหตุผลต่อไปนี้ที่ทำให้ไทยได้ค่าสูงในดัชนี รวมทั้ง
ดัชนีสรุปในหน้าที่ยกประเทศไทยเป็นตัวอย่างว่า "ดัชนี GHS แสดงว่า ประเทศไทยเป็นผู้นำนานาชาติในเรื่องความมั่นคงทางสุขภาพอย่างไม่ต้องสงสัย"
ทุน
ดัชนีพัฒนาอาศัยทุนจากแหล่งต่าง ๆ รวมทั้ง Open Philanthropy Project, มูลนิธิบิลและเมลินดาเกตส์ และมูลนิธิรอเบอร์ตสัน
พอส
พอส (Pause) เป็นวงดนตรีสังกัดค่ายเบเกอรี่มิวสิค เกิดจากการรวมตัวกันของกลุ่มนักศึกษาภาควิชาดุริยางคศาสตร์ มหาวิทยาลัยศรีนครินทรวิโรฒ สี่คน ประกอบไปด้วย เอ - พลกฤษณ์ วิริยานุภาพ, นอ - นรเทพ มาแสง, บอส - นิรุจ เดชบุญ และโจ้ - อัมรินทร์ เหลืองบริบูรณ์ นักร้องนำเสียงดีที่ชนะการประกวดจาก โค้ก มิวสิก อวอร์ด หลังจากนั้นทั้งสี่สมาชิกก็ได้มีโอกาสไปแสดงที่งาน คอลเลจอาร์ติส ของนิตรสารบันเทิงคดี และได้ใชืชื่อวงว่า พอส ที่มีความหมายว่าหยุดชั่วคราว จนมีโอกาสไปเล่นไปโชว์ในงานของคลื่นวิทยุเพลงร็อค ไพเรทเรติโอ และถูกค่ายเบเกอรี่มิวสิคสนใจ และเซ็นสัญญาเป็นศิลปินในค่ายเบเกอรี่มีผลงานอันเป็นที่รู้จักอย่างมาก มีเพลงที่ได้รับความนิยมเช่น เพลง ที่ว่าง  โดยทำให้วงพอสเป็นที่รู้จักอย่างกว้างขวาง หลังเหตุการณ์การเสียชีวิตของโจ้ อัมรินทร์ นักร้องนำของวง วงพอสก็ได้ยุบตัวลงไปและสมาชิกวงแต่ละคนก็ได้มุ่งหน้าไปทางดนตรี ทางด้าน นอ - นรเทพ มาแสงมือเบสของวงก็ได้เป็นมือเบสวง เครสเชนโด้ เอ -  พลกฤษณ์ วิริยานุภาพ มือกีตาร์ของวงก็เป็นมือกีตาร์วง Casino 14 บอส - นิรุจ เดชบุญ มือกลองของวง ก็ได้เป็นมือกลองวง เครนเชนโด้ ปัจจุบันกลับมารวมตัวกันอีกครั้งสังกัดมีเรคคอร์ดส ในเครือ มิวซิกมูฟ
2539 - 2541 ก่อตั้งวง, เป็นสมาชิกเบเกอรี่, ออกอัลบั้ม
พอส เริ่มจากที่ นอ-นรเทพ มาแสง มือเบสซึ่งเล่นดนตรีมาหลายชิ้น หลายแนว ทั้งดนตรีไทยและแจ๊ส ช่วงใกล้เรียนจบที่มหาวิทยาลัยศรีนครินทรวิโรฒประสานมิตร มีความจำเป็นที่จะต้องหาเพื่อนมาร่วมงานเพื่อทำโปรเจกต์ด้านดนตรี จึงชักชวน เอ-พลกฤษณ์ วิริยานุภาพ ซึ่งทำเพลงไว้อยู่แล้วประมาณ 4 เพลง และไปหามือกลองมาเพิ่มคือ บอส-นิรุจ เดชบุญ ซึ่งเมื่อก่อนจะเล่นแซกโซโฟนเป็นอาชีพ แต่บังเอิญที่ตำแหน่งนี้ไม่มีคนเล่นก็เลยเปลี่ยนมาตีกลอง ส่วนนักร้องนำ โจ้-อัมรินทร์ เหลืองบริบูรณ์ ที่มีตำแหน่งนักร้องชนะเลิศการประกวดไทยแลนด์โค้กมิวสิกอวอร์ด ปี 2536
หลังจากนั้นสมาชิกวงก็ได้หมั่นฝึกซ้อมเพลงจนมีโอกาสได้ไปแสดงที่งาน "คอลเลจอาร์ติส" ของนิตยสารบันเทิงคดี โจ้ นักร้องนำ ได้เสนอชื่อ อาทิ “โดนัลดัคก์”, “เดอะเยิ้ม” แต่ไม่ผ่าน ภายหลังมือกีต้าร์ร์ เอ ก็ได้ตั้งชื่อวงในการแสดงว่า  "พอส" (Pause) ที่มีความหมายว่า "หยุด (ชั่วคราว/ชั่วขณะ)" จนทั้งสี่สมาชิกได้มีโอกาสไปเล่นโชว์ในงานของคลื่นวิทยุเพลงร็อค "ไพเรทเรดิโอ" ที่ฮาร์ดร็อคคาเฟ่ และถูกติดตาทางค่าย เบเกอรี่มิวสิก และพวกเขาทั้งสี่ได้เซ็นสัญญาเป็นศิลปินในสังกัด อีกทั้งพวกเขาได้แสดงคอนเสิร์ตในนามศิลปินสังกัดเบเกอรี่มิวสิคที่คอนเสิร์ต "เบเกอรี่ออนเดอะร็อค" ที่ เอ็มบีเคฮอลล์ มาบุญครองเซ็นเตอร์ โดยเล่นเป็นวงเปิดให้ อรอรีย์ และ ซีเปีย ภายในงานคอนเสิร์ตครั้งนั้นชื่อของวงพอสได้เป็นที่น่าสนใจอย่างมาก ก่อนที่ที่พวกเขาทั้งสี่จะเข้าห้องอัดทำอัลบั้มแรกก็ได้มีโอกาสร่วมทัวร์คอนเสิร์ตกับวงออลเทอร์นาทีฟ ซิลลี่ฟูลส์ และเพื่อนศิลปินค่ายอื่นคือ ออดี้ และ วิซาร์ท ในคอนเสิร์ตที่ชื่อ "ออลเทอร์นาทิฟปาร์ตี้ออนทัวร์"
ในปี พ.ศ. 2539 พวกเขาได้ปล่อยอัลบั้มชุดแรกของพวกเขา "พุช (มี) อะเกน (Push (Me) Again) โดยความหมายโดยรวมของวงคือ หยุดชั่วคราว ส่วนพุชมีอะเกนก็คือกดอีกทีก็คือเดินต่อไป โดยในอัลบั้มชุดแรกมีแนวเพลงป็อปร็อคผสม แร็พ โดยมีผลงานที่เป็นที่รู้จักอันได้แก่ ยื้อ, ไม่มีแล้ว, ที่ว่าง, มีเพียงเรา โดยเพลงที่ว่าง เอ วงพอสก็ได้แต่งเพลงนี้โดยอ้างอิงหนังสือ ปรัชญาชีวิต ของ ญิบรอน เคาะลีล ญิบรอน
2 ปีต่อมาพวกเขาปล่อยอัลบั้มชุดที่ 2 Evo & Nova ในปี  พ.ศ. 2541 มีแนวเพลงที่สบายกว่าอัลบั้มแรก โดยในอัลบั้มนี้ไม่ประสบความสำเร็จอย่างมากนัก แต่มีผลงานที่เป้นที่รู้จักคือ รักเธอทั้งหมดของหัวใจ ที่ร่วมแต่งโดย บอย โกสิษพงษ์ เพื่อระลึกถึงน้องชายของโจ้ วงพอสที่ประสบอุบัติเหตุรถชน  ซึ่งผลงานเพลงนี้ก็ได้ทำให้วงพอสเป็นที่รู้จักอย่างกว้างขวาง
2542 - 2545 อัลบั้มชุดที่สาม, ผลงานเดี่ยวของโจ้, โจ้เสียชีวิต
หลังจากปีถัดมาวงพอสก็ได้ปล่อยอัลบั้มชุดที่สาม Mild (2542) โดยในอัลบั้มนี้มีแนวเพลงป็อปสบาย ๆ โดยทั้งอัลบั้มมีผลงานอันเป็นที่รู้จักเกือบทั้งหมด หลังจากวางขายอัลบั้มชุดที่สามก็ได้รับกระแสตอบรับที่ค่อนข้างดีจนทำให้มีการออกอัลบั้มพิเศษขึ้นมา ภายใต้ชื่อว่า Rewind 1996-2000 ซึ่งเป็นอัลบั้มรวมเพลงฮิตของวงพอส และในปี พ.ศ. 2543 โจ้ วงพอส นักร้องนำของวงก็ได้ออกอัลบั้มเดี่ยว โจ้ อัมรินทร์ - Simply Me ซึ่งเป็นอัลบั้มรวมรวบผลงานเพลงเก่าที่โจ้ชื่นชอบ ซึ่งอัลบั้มนี้ได้รับกระแสตอบรับอย่างดีมากนัก
โดยในช่วงปี พ.ศ. 2545 วงพอสก็ได้มีการวางแผนถึงผลงานเพลงชุดใหม่ ก่อนที่วันที่ 16 กุมภาพันธ์ 2545 วงพอสก็ได้ขึ้นแสดงคอนเสิร์ตที่มหาวิทยาลัยธรรมศาสตร์
แยกย้ายไปทำผลงานอื่น
เอ พลกฤษณ์มือกีตาร์ของวงได้ไปทำงานกับวง สิบล้อ ปัจจุบันเอ ได้ทำงานเป็นมือกีตาร์และนักร้องนำในวง Casino 14 ส่วน นรเทพ มาแสงมือเบสของวงได้ไปร่วมทำงานกับวง ทีโบน ทูเดย์ส อะโกคิดส์ ปัจจุบันเป็นหัวหน้าวง เครสเชนโด้ ส่วนบอส นิรุจ มือกลองของวง ได้เป็นมือกลองรับจ้างให้กับตรัย ภูมิรัตน ถึงปี พ.ศ. 2556 จนได้ไปทำงานกับวงเครสเชนโด้ในอัลบั้ม LEGEND SESSION ตั้งแต่นั้นมา
กลับมารวมตัวกันอีกครั้งและนักร้องนำคนใหม่
ในปี 2556 ปฏิเวธ อุทัยเฉลิม หรือ ฟองเบียร์ ได้เชิญให้พอสกลับมาทำเพลงใหม่อีกครั้งโดยได้ร่วมงานกับ เอ๊ะ จิรากร สมพิทักษ์ ในเพลง สิ่งที่มันกำลังเกิด ซึ่งเป็นเพลงประกอบละครเรื่อง อันโกะ กลรักสตอวเบอร์รี่ โดยหลังจากนั้นก็ได้เอ๊ะเป็นนักร้องนำในช่วงระหว่างออกทัวร์ตั้งแต่นั้นมา จนกระทั่งในโอกาสครบรอบ 20 ปีวงพอส ทางค่ายมีเรคคอร์ดส ปล่อยวิดิโอโปรโมทซิงเกิล "รักอยู่รอบกาย" เมื่อวันที่ 20 กุมภาพันธ์ พ.ศ. 2559 ที่ร้องโดย อัมรินทร์ เหลืองบริบูรณ์ อดีตนักร้องนำของวง ซึ่งอัดไว้เมื่อปี 2545 นำกลับมาให้แฟนเพลงได้ฟัง
และวันที่ 20 มีนาคม พ.ศ. 2559 คอนเสิร์ต พอส รักอยู่รอบกาย แหม่ม คัทลียา กระจ่างเนตร ได้มาเป็นพิธีกรในคอนเสิร์ตนี้ด้วย
และมีนักร้องที่เป็นลูกศิษย์ของ บอย โกสิยพงษ์และนักร้องคนอื่น ๆ ที่มีวงพอสเป็นไอดอลและนำเพลงของวงพอสไปร้องคัฟเวอร์ตามคอนเสิร์ตต่าง ๆ ไม่ว่าจะเป็น ป๊อด โมเดิร์นด๊อก นภ พรชำนิ บอย ตรัย โป้ โยคีเพลย์บอย ธีร์ ไชยเดช รัดเกล้า อามระดิษ บี พีระพัฒน์ คิว สุวีระ เบน ชลาทิศ มาเรียม B5 โตน โซฟา แสตมป์ อภิวัชร์ ตู่ ภพธร ลิปตา โต๋ ศักดิ์สิทธิ์ วงเครสเชนโด้ เดอะบีกินส์ รูม 39 หนูนา หนึ่งธิดา สครับบ 25 Hours  เอ๊ะ จิรากร ปราโมทย์ วิเลปะนะ ฯลฯ
ในปี พ.ศ. 2559 วงพอสได้จัดกิจกรรม PAUSE PLAY AGAIN เพื่อค้นหานักร้องนำคนใหม่ โดยเฟ้นท์ ประภาพ ตันเจริญ ได้รับเลือกให้เป็นนักร้องนำคนใหม่ และวงพอสได้ปล่อยซิงเกิลใหม่ล่าสุด ก็คือเพลง แค่ได้เป็นคนสุดท้ายที่เธอคิดถึง เมื่อวันที่ 13 ตุลาคม 2559 โดยบันทึกเสียงไว้ก่อนที่มีการแถลงสำนักพระราชวังเรื่อง พระบาทสมเด็จพระปรมินทรมหาภูมิพลอดุลยเดช เสด็จสวรรคต หลังการกลับมาสถานีวิทยุ คูลฟาเรนไฮต์ 93 ต้อนรับการกลับมาของวงพอส ด้วยการเปิดเพลงของวง ใน "คูลฟาเรนไฮต์ มิวสิค อะไลฟ์ # พอส แอนด์ เพลย์" (COOLfahrenheit Music Alive PAUSE & PLAY) ซึ่งจะมีเอ็กคลูซีฟโชว์พร้อมแขกรับเชิญพิเศษในวันเสาร์ที่ 1 เมษายน 2560 เวลา 17.00 น ณ CDC Crystal Grand Ballroom
อัมรินทร์ เหลืองบริบูรณ์ 2514-2545 (2545)
เป็นการรวมผลงานเพลงตั้งแต่ โจ้ เริ่มเข้าวงการ จนถึงงานสุดท้าย ซึ่งจะเป็นผลงานที่ไม่ได้อยู่ในอัลบั้มใด ๆ แต่เป็นผลงานที่ โจ้ เคยร้องไว้ในโอกาสต่าง ๆ, เพลงเดโม, เพลงของศิลปินอื่นที่โจ้ชื่นชอบ หรือเป็นเพลงที่ร้องกันเล่น ๆ ในวงพอส นอกจากนี้ยังมี แพ็คเกจบุ้กภายในอัลบั้ม ซึ่งบรรจุภาพถ่ายต่าง ๆ ตั้งแต่วัยเด็กของโจ้ กิจกรรมต่าง ๆ หลากหลายของโจ้ ภาพจากคอนเสิร์ตหลาย ๆ สถานที่ไม่เคยปรากฏจากไหนมาก่อน และผลงานการแสดงตั้งแต่แรกเริ่มจนถึงงานสุดท้ายในชีวิต ภายในเล่มยังแถมหนังสือ 135F เล่มครบรอบ 10 ปี
และรูปภาพอื่น ๆ มากมาย และการสัมภาษณ์สมาชิกภายในวงพอส และ ธีร์ ไชยเดช
Dedicated To Pause (ไว้อาลัยให้โจ้)
หมายเหตุ
==== PAUSE-Ultimate Collection (พ.ศ. 2548) ==== รวมรวบผลงานเพลงของพอสที่เป็นที่รู้จัก
ช้าง เอฟเอคัพ รอบชิงชนะเลิศ 2561
ฟุตบอล ช้าง เอฟเอคัพ รอบชิงชนะเลิศ 2561 เป็นนัดชิงชนะเลิศของ ช้าง เอฟเอคัพ 2561, และเป็นฤดูกาลที่ 23 ของการแข่งขันฟุตบอลถ้วยรายการนี้ในประเทศไทยซึ่งจัดการแข่งขันโดย สมาคมกีฬาฟุตบอลแห่งประเทศไทย ในพระบรมราชูปถัมภ์. ครั้งนี้จะลงเล่นที่สนาม สนามศุภชลาศัย ใน กรุงเทพมหานคร, ประเทศไทย เมื่อวันที่ 27 ตุลาคม พ.ศ. 2561, ระหว่าง เชียงราย ยูไนเต็ด ทีมใหญ่ที่มาจาก ภาคเหนือ ของประเทศไทย และ บุรีรัมย์ ยูไนเต็ด ทีมใหญ่ที่มาจาก ภาคตะวันออกเฉียงเหนือ ของประเทศไทย.
เส้นทางสู่รอบชิงชนะเลิศ
หมายเหตุ: นผลการแข่งขันหมดด้านล่างนั้น, ผลของทีมที่เข้าชิงชนะเลิศจะเป็นฝ่ายขึ้นก่อน (H: เหย้า; A: เยือน; ที1: สโมสรที่มาจาก ไทยลีก; ที2: สโมสรที่มาจาก ไทยลีก 2; ที4: สโมสรที่มาจาก ไทยลีก 4).
รายละเอียดการแข่งขัน
🇹🇭 ภัทรพงษ์ กิจสถิตย์
🇹🇭 ราวุฒิ นาคฤทธิ์
ผู้ตัดสินที่สี่:
🇹🇭 สงกรานต์ บุญมีเกียรติ
ผู้ควบคุมการแข่งขัน:
🇹🇭 ปกาสิต สุวรรณานนท์
ผู้ประเมินผู้ตัดสิน:
🇹🇭 มงคล รุ่งคล้าย
อีซีดับเบิลยู (ดับเบิลยูดับเบิลยูอี)
อีซีดับเบิลยูออนซายฟาย เป็นรายการโทรทัศน์ที่เกี่ยวกับมวยปล้ำอาชีพ ของ เวิลด์เรสต์ลิงเอ็นเตอร์เทนเมนต์(WWE) โดยรื้อฟื้นมาจากสมัยที่ยังเป็นสมาคมมวยปล้ำอิสระในช่วงปี 1992 ถึงปี 2001 โดยได้เปิดตัว เมื่อวันที่ 13 มิถุนายน ค.ศ. 2006 ในรูปแบบรายการโทรทัศน์รายสัปดาห์ ECW ได้ออกอากาศทางช่อง Sci Fi Channel ในสหรัฐอเมริกา, X-Treme Sports ในแคนาดา, Sky Sports 3 ในสหราชอาณาจักร และ สาธารณรัฐไอร์แลนด์ ในปัจจุบันใช้ชื่อใหม่ว่า WWE NXT ตั้งแต่ วันที่ 23 กุมภาพันธ์ 2010
ซัมเมอร์สแลม (2010)
ซัมเมอร์สแลม (2010) เป็นรายการ เพย์-เพอร์-วิว ของ WWE ในปี 2010 ซึ่งจัดเป็นปีที่ 23 แล้ว สถานที่จัดคือ Staples Center ใน Los Angeles, California เมื่อวันที่ 15 สิงหาคม ค.ศ. 2010 ซึ่งเคยมาจัดเมื่อปีที่แล้ว
เบื้องหลัง
ตั้งแต่กลุ่ม The Nexus ได้เปิดตัวครั้งแรกในรอว์ และรุมเล่นงานจอห์น ซีนา จนได้รับบาดเจ็บ แถมยังทำลายโชว์ของรอว์จนพังยับเยิน ต่อมาใน Money in the Bank (2010) กลุ่ม Nexus ก็ได้ไปรบกวนการปล้ำของซีนาในการชิงแชมป์ WWEกับเชมัสในกรงเหล็ก ทำให้ซีนาแพ้ ซีนาแค้นมากแล้วไปมีเรื่องกับพวก Nexus และจะต้องปล้ำกันแบบ 7 ต่อ 7 โดยทีม Nexus เจอกับทีม WWE แต่ก่อนถึงซัมเมอร์สแลมนั้น สมาชิกทีมซีนาอย่างเดอะเกรทคาลี ได้ถูก Nexus ลอบทำร้ายจนไม่สามารถร่วมปล้ำได้ แต่ทีม WWE ก็ได้ให้แดเนียล ไบรอัน อดีตกลุ่ม Nexus มาร่วมทีม WWE แทน ในรอว์ได้มีการคัดเลือกนักมวยปล้ำว่าใครชนะจะได้ไปชิงแชมป์ WWE กับเชมัส ผลปรากฏว่าแรนดี ออร์ตันได้สิทธิ์ไปชิงแชมป์ WWE กับเชมัส ทางด้านของบิ๊กโชว์ ซึ่งบิ๊กโชว์ได้ถอดหน้ากากของซีเอ็ม พังก์ ทำให้เห็นหัวล้านของพังก์ พังก์แค้นมากและท้าเจอกันในซัมเมอร์สแลม แต่บิ๊กโชว์จะต้องปล้ำในรูปแบบแฮนดิแคป 3 รุม 1 กับเดอะสเตรตเอดจ์ซะไซอะที ทางด้านของเคน ซึ่งเล่นงานนักมวยปล้ำทุกคนเพื่อหาคนที่ทำร้ายดิอันเดอร์เทเกอร์ ใน Money in the Bank เคนสามารถคว้าแชมป์โลกเฮฟวี่เวทจากเรย์ มิสเตริโอ หลังจากการใช้สิทธิ์กระเป๋า Money In The Bank และเคนต้องป้องกันแชมป์กับเรย์ในซัมเมอร์สแลม
เยคาเตรีนา กาโมวา
เยคาเตรีนา อะเลคซานดรอฟนา กาโมวา (Екатерина Александровна Гамова; เกิด: 17 ตุลาคม พ.ศ. 2523 —) เป็นนักกีฬาวอลเลย์บอลหญิงและนางแบบชาวรัสเซีย เธอเป็นสมาชิกของทีมที่ได้รับเหรียญทองในการแข่งขันวอลเลย์บอลหญิงชิงแชมป์โลก ในปี 2006 และ 2010 และเหรียญเงินในการแข่งขันกีฬาโอลิมปิก ในปี 2000 และ 2004 เธอมีความสูง 2.03 ม. (6 ฟุต 8 นิ้ว) ทำให้เธอเป็นหนึ่งในนักกีฬาหญิงที่สูงที่สุดในโลก เธอเล่นตำแหน่งตัวตีด้านนอก / ตัวบุกแดนหลัง
ผลงานในระดับอาชีพ
เธอเล่นให้กับไดนาโมคาซันได้รางวัลเหรียญเงิน จากการแข่งขัน ซีอีวีแชมเปียนลีก และเธอยังได้รับรางวัลผู้เล่นที่ทำคะแนนสูงสุด สำหรับฤดูกาล 2009/2010 เธอเข้าร่วมกับ เฟแนร์บาห์เชอากีบาเดม กับทีมนี้เธอได้รับรางวัลแชมป์ลีกตุรกี และได้แข่งขันซีอีวีแชมเปียนลีก 2010 ในการแข่งขันครั้งนี้เธอก็ได้รางวัลผู้เล่นที่ทำคะแนนสูงสุด เธอเป็นสมาชิกคนหนึ่งของทีมชาติรัสเซียที่ชนะการแข่งขันชิงแชมป์โลก 2010 และเป็นผู้เล่นทรงคุณค่าในการแข่งขันครั้งนั้นอีกด้วย หลังจากความพ่ายบราซิลในรอบรองชนะเลิศ ในโอลิมปิก ปี 2012 เธอกำลังลังเลว่าจะเลิกเล่นทีมชาติหรือไม่ แต่เธอยังเล่นในระดับสโมสรต่อไป เธอกล่าวว่า "ฉันต้องขอพักเวลากับทีมชาติ ฉันไม่รู้ว่ามันจะเป็นการจากไปอย่างถาวรหรือเปล่า หรือฉันจะกลับมาอีกครั้งหลังจากที่พักยาว"
ครอบครัว
หลังจากโอลิมปิกที่กรุงลอนดอนเมื่อวันที่ 17 สิงหาคม ค.ศ. 2012 เธอแต่งงานกับตากล้องรัสเซียและโปรดิวเซอร์ ไมเคิล มูคาเซย์
อุณหภูมิยังผล
อุณหภูมิยังผล (Effective Temperature) ของวัตถุเช่นดาวฤกษ์หรือดาวเคราะห์คืออุณภูมิที่หาได้จากพลังงานทั้งหมดของการแผ่คลื่นแม่เหล็กไฟฟ้าของวัตถุดำ อุณหภูมิยังผลจะใช้บ่อยในการประมาณอุณหภูมิของวัตถุเมื่อไม่ทราบโค้งการแผ่รังสี (emissivity curve) (ที่เป็นฟังก์ชันของความยาวคลื่น)
ดาวฤกษ์
อุณหภูมิยังผลของดาวฤกษ์คืออุณหภูมิของวัตถุดำที่มีฟลักซ์พื้นผิว เป็นไปตามกฎของสเตฟาน-โบลทซ์มาน. เมื่อกำลังส่องสว่างของดาว, เมื่อ R คือรัศมีของดาว นิยามของรัศมีของดาวไม่ตรงไปตรงมาอย่างแน่ชัด อุณหภูมิยังผลที่แม่นยำมากกว่าสัมพันธ์กับอุณหภูมิที่รัศมีที่นิยามโดย Rosseland optical depth อุณหภูมิยังผลและกำลังส่องสว่างเป็นตัวแปรฟิสิกส์พื้นฐานที่ใช้ในการระบุตำแหน่งของดาวใน HR Diagram ทั้งอุณหภูมิยังผลและกำลังส่องสว่างตามความเป็นจริงแล้วยังขึ้นอยู่กับองค์ประกอบทางเคมีของดาวด้วย
อุณหภูมิยังผลของดวงอาทิตย์อยู่ที่ประมาณ 5780 K ดาวฤกษ์จริง ๆ แล้วจะมีการเปลี่ยนแปลงของอุณหภูมิเมื่อเทียบกับระยะทางจากใจกลางถึงชั้นบรรยากาศ อุณหภูมิที่ใจกลางของดวงอาทิตย์ที่เกิดปฏิกิริยานิวเคลียร์ประมาณ 15 000 000 K
ดัชนีสีของดาวจะชี้ให้เห็นถึงอุณหภูมิของมันจากที่เย็นมาก (ดาวมาตรฐาน) หรือดาวแดงที่มีชนิดสเปกตรัม M ที่แผ่รังสีในช่วงคลื่นอินฟราเรดไปจนถึงดาวน้ำเงินที่มีชนิดสเปกตรัม O ที่แผ่รังสีมากในช่วงคลื่นอุลตราไวโอเล็ต อุณหภูมิยังผลของดาวจะแสดงถึงปริมาณพลังงานที่ดาวแผ่ออกมาต่อหน่วยพื้นที่บนพื้นผิว ลำดับชนิดสเปกตรัมจากดาวที่ร้อนที่สุดจนถึงดาวเย็นที่สุดคือ O, B, A, F, G, K, M (Oh Be A Fine Girl Kiss Me)
ดาวฤกษ์แดงอาจจะเป็นดาวแคระแดง ดาวที่อ่อนกำลังในการผลิตพลังงานและมีพื้นที่ผิวน้อยหรืออาจจะเป็นดาวยักษ์ที่ขยายตัวใหญ่ (Supergiant star) เช่น Antares หรือ Betelgeuse จะผลิตพลังงานปริมาณมหาศาลแต่ต้องผ่านพื้นผิวใหญ่มากออกมาทำให้ดาวแผ่พลังงานต่อพื้นผิวน้อย ดาวที่อยู่ใกล้ ๆ กับกึ่งกลางของสเปกตรัมเช่นดวงอาทิตย์ที่มีขนาดปานกลางหรือ Capella ที่มีขนาดใหญ่ (Giant star) จะแผ่พลังงานต่อพื้นผิวมากกว่าดาวแคระแดงที่อ่อนกำลังหรือดาวยักษ์ใหญ่แต่จะน้อยกว่าดาวฤกษ์สีขาวหรือน้ำเงินเช่น Vega หรือ Rigel มาก
ดาวเคราะห์
อุณหภูมิยังผลของดาวเคราะห์จะสามารถคำนวณได้จากการเท่ากันของกำลังจากที่ดาวเคราะห์ได้รับและกำลังจากการปลดปล่อยโดยวัตถุดำมีมีอุณหภูมิ T
ให้ดาวเคราะห์อยู่หากจากดาวฤกษ์ที่มีกำลังส่องสว่าง L เป็นระยะทาง D